|  |
| --- |
|  |
|  Број: 404-423/2019-03 |
|  Датум: 11.07.2019. године |
|   |

**Предмет:** Питање и Одговор на питање број 5 у вези конкурсне документације за јавну набавку радова – Извођење радова на санацији резервоара ФБ-1003 у Рафинерији нафте Панчево, ЈН бр. 14/2019-03

**Питање бр.1:**

*Са једне стране* - Саставни део Понуде чине обрасци, те један од образаца је и

Образац структуре цене, са упутством како да се попуни (Образац V-2).

Понуђач попуњава колону 3. Укупна цена у динарима без ПДВ и колону 5. Укупна цена у динарима са ПДВом ( у складу са припадајућим % ПДВ)

*Са друге стране* – у члану 10.модела Уговора

Дирекција се обавезује да Извођачу радова плати на име укупне цене за све уговорене радове из Члана 1. овог Уговора износ од \_\_\_\_\_\_\_\_\_динара **без ПДВ-а.**

Уговорена цена садржи све трошкове које Извођач радова има у реализацији овог

уговора.

**Захтев за додатну информацију гласи:**

Уколико уговорена цена Понуђача садржи **све трошкове** ( укључујући припадајући ПДВ), молимо за појашњење - зашто је наведено у чл.10.Модела уговора плаћање укупне цене **„износ од \_\_\_\_\_\_\_\_\_динара без ПДВ-а** , а није „ са припадајућим ПДВом?“

**Питање бр.2:**

У КД под бројем 5) **ОПИС ПРЕДМЕТА НАБАВКЕ, у табели II - Рок и начин**

**плаћања** се наводи рок плаћања до 45 дана од датума пријема (само за)

привремених ситуација и окончане ситуације.

**Молимо за појашњење** – да ли се под привременим ситуацијама подразумевају

привремене **месечне** ситуације?

**Молимо за појашњење** - уколико је према члану 11. Модела Уговора обавеза Дирекције да уплати Извођачу радова **аванс**, зашто број 5) Опис предмета набавке, у табели II – Рок и начин плаћања није подведено и авансно плаћање?

**Питање бр.3:**

**Молимо за појашњење**

Ако је Пројекат „кључ у руке“ и ако ће понуђена цена да покрива и укључује све трошкове реализације предмета набавке по принципу „кључ у руке“,у складу са узансом број 34. Посебних узанси о грађењу ("Сл. лист СФРЈ", бр. 18/77), који гласи:

*„Одредба у уговору "кључ у руке" и слични изрази значе да уговорена цена обухвата*

*и вредност свих непредвиђених радова и вишкова радова и да је искључен утицај*

*мањкова радова на уговорену цену. Одредба "кључ у руке" не искључује измену*

*уговорене цене због наступања промењених околности и плаћање накнадних*

*радова“,*

зашто се у члану 10 **Модел уговора реализација за 2020 годину ограничава**

**обезбеђењем средстава и то како гласи:**

**Став 4.** За део реализације уговора који се односи на 2020.годину реализација

уговора ће зависити од обезбеђења средстава предвиђених Законом којим се уређује

буџет за 2020.годину (Фин.план за 2020.годину) и

**Став 5**. У супротном уговор престаје да важи без накнаде штете због немогућности

преузимања и плаћања обавеза од стране Дирекције.

**Питање бр.4:**

**Молимо за појашњење**

У складу са мишљењем из предходне тачке (3.) и у вези члана 13.модела уговора –

**зашто** Извођач радова у року од 25 дана од дана техничког пријема објекта предаје

Дирекцији Банкарску гаранцију за отклањање грешака у гарантном року, у висини 10% од вредности **уговорених радова** без ПДВ-а, односно у износу од\_\_\_\_\_\_\_\_\_\_\_\_динара, са роком важења 37 месеци од дана техничког пријема, **а не у висини 10% од вредности изведених радова без ПДВ-а?**

**Одговор на питање бр.1:**

Наручилац је Изменом и допуном конкурсне документације број 2, изменио члан 10. став 1. модела уговора и исти ускладио са обрасцем структуром цене.

**Одговор на питање бр.2:**

Авансно плаћање је дефинисано чланом 11. став 1. Модела уговора и тачком 8.2. Авансно плаћање у оквиру поглавља VII УПУТСТВО ПОНУЂАЧИМА КАКО ДА САЧИНЕ ПОНУДУ, из конкурсне документације.

Под привременим ситуацијама се подразумевају привремене месечне ситуације.

**Одговор на питање бр.3:**

Наручилац остаје при ставу 3. и 4. из члана 10. Модела уговора из конкурсне документације.

**Одговор на питање бр.4:**

Наручилац остаје при ставу 1. из члана 13. Модела уговора из конкурсне документације и ставу 1. из члана 14. Модела уговора из Измењене и допуњене конкурсне документације број 2.